### Resumé

Vejle Kommune vedtog i december 2020 Spildevandsplan 2020-2028, som prioriterer indsatser vedrørende reduktion af overløb til vandmiljøet af urenset spildevand. Der er behov for et tillæg til spildevandsplanen, som beskriver en yderligere indsats vedrørende begrænsning af overløb af urenset spildevand til [adresse] systemet. Tillægget beskriver et separeringsprojekt (adskillelse af spildevand og regnvand) af [adresse] og de omkringliggende områder, som i dag stadig er fælleskloakerede, som vil reducere overløb til [adresse] systemet betydeligt.

Spildevandsplantillægget indeholder en etapeplan, der fastsætter tidsplanen for hele separatkloakeringsprojektet og en mere præcis angivelse af ledninger og tekniske anlæg i etape 1, [adresse]. Det vil være nødvendigt at placere ledninger på privat grund, grundet faldforhold og eksisterende ledningsplaceringer i byen. Tillægget indeholder en liste over de berørte matrikler.

Sagen fremlægges for udvalget med henblik på at sende tillæg 23 i offentlig høring i 8 uger.

### Sagsfremstilling

**Indledning**

Størstedelen af [adresse] er i dag separatkloakeret, men en mindre del af [adresse] og de omkringliggende områder er stadig fælleskloakerede. De fælleskloakerede områder udleder opspædet spildevand ved større regnhændelser, og påvirker således [adresse] systemet - både hydraulisk og med næringsstoffer. I de, i dag, fælleskloakerede områder ledes regnvand og spildevand til samme ledninger, som ledes til [adresse]. Samlingen af tag- og overfladevand betyder, at kloakledningerne ved større regnhændelser aflaster opspædet spildevand til [adresse] og [adresse] Udledningen af opspædet spildevand belaster [adresse] og [adresse] hydraulisk og bidrager til oversvømmelsen af [adresse] og bidrager med udledningen af næringsstoffer til både vandløb og [adresse].

Med Spildevandsplantillæg 23, Separatkloakering af [adresse], udlægges de fælleskloakerede områder til separatkloakerede, så antallet af overløb reduceres betydeligt. Tag og overfladevand fra det separatkloakerede opland forsinkes og renses i bassiner. Eksisterende bassin planlægges udvidet og [adresse] etablerer et nyt bassin i udkanten af [adresse].

Formålet med separatkloakeringen er både at begrænse den hydrauliske belastning af [adresse] systemet, der bidrager til oversvømmelse af [adresse] ved voldsomme regnhændelser, og at reducere udledningen af næringsstoffer fra overfaldsbygværkerne i kloakoplandet.

Området omfattet af spildevandsplantillægget ses herunder.

**![De tre oplande, der omfattes af tillæg 23](data:image/jpeg;base64...)**

**Status**

Området er på nuværende tidspunkt fælleskloakeret, så tag- og overfladevand og sanitært spildevand ledes på samme ledning og herfra til [adresse]. Med nærværende tillæg udlægges til planlagt separatkloakering.

**Tidsplan**

Tidsplanen for separering af regnvand og spildevand i en del af det fælleskloakerede opland i [adresse] forventes gennemført i perioden 2025 - 2028. En mere detaljeret tidsplan findes i spildevandstillægget. Tidsplanen for separatkloakering af områderne [adresse] og [adresse], er ikke endeligt fastlagt, men forventes påbegyndt efter 2028.

**Ledningsanlæg**

Ledningsdisponeringen for kloakering af området illustreres herunder.

![](data:image/jpeg;base64...)

**Projektets betydning for grundejerne**

[adresse] etablerer en ledning til spildevand og en ledning til tag- og overfladevand. Der etableres to stik eller skelbrønde til hver grund – En til tag- og overfladevand og en til spildevand. Når [adresse] har etableret ledninger og stikbrønde, vil grundejerne modtage et påbud om at tilslutte spildevand og tag- og overfladevand til de respektive brønde. Frist for arbejdets udførelse er ca. et halvt år.

Fristen for opfyldelse af påbuddet er dog tidligst tre år efter spildevandsplantillægget høringsperiode.

**Grundlag for ekspropriation**
Ledningsanlæg placeres så vidt muligt i offentlige vejarealer. Ved etablering af spildevandsledninger ejet af [adresse] på privat grund, skal der tinglyses en deklaration blandt andet til at sikre adgangsrettigheder for kloakforsyningen (servitutpålæg). I ovenstående projekt vil det blive nødvendigt at etablere ledninger eller andre anlæg på private matrikler. Det betyder, at der er matrikler, som enten vil blive pålagt servitutter i tilfælde af ejers accept eller blive eksproprieret, såfremt ejer ikke accepterer. Grundejere som enten vil blive pålagt servitutter efter frivillig aftale, eller bliver pålagt servitutter ved ekspropriation kontaktes af [adresse]S. Erstatning udbetales efter gældende takster.
Det fremgår af tillæg 23 til spildevandsplanen om der er berørte matrikler, og i givet fald hvilke matrikler, der kan blive berørt. Berørte grundejer orienteres særskilt.

**Miljøvurdering**

Ifølge Lov om miljøvurdering af planer og programmer (LBK nr. 4 af 03. januar 2023) § 8 stk. 2, skal myndigheden gennemføre en vurdering af, om planer og programmer kan få væsentlig indvirkning på miljøet, når disse er omfattet af § 8, stk. 1

Kommunen vurderer at tillæg nr. 23 til [adresse] spildevandsplan ikke er omfattet af kravet om miljøvurdering, da miljøscreeningen af dette tillæg har vist, at der ikke er sandsynlighed for væsentlige miljøpåvirkninger som følge af tillægget. Tillægget udgør en mindre ændring af den eksisterende miljøvurderede spildevandsplan.

**Effekt på miljøet**

*Næringsstofreduktion:*

Reduktionen af overløb vil medføre en reduktion i overløbsmængder på 84.362 m3 (2023 nedbør), svarende til en reduktion på 75%. Næringsstofbelastningen vil reduceres med ca. 827 kg kvælstof og 152 kg fosfor årligt (2023-tal), svarende til en reduktion på 89% for kvælstof og 95% for fosfor, til gavn for vandløb og [adresse].

Nedlæggelsen af overløbet (OF.348) og etableringen af stuvningsvolumener koblet med udvidelsen af eksisterende regnvandsbassin og etablering af nyt regnvandsbassin, reducerer udledningen af opspædet spildevand betydeligt ved større regnhændelser. Reduktionen har en positiv indvirkningen på vandløbenes flora og fauna, og kan bidrage til reducere store spidser i vandføringen. Uffe Overgaard vil have en positiv effekt i forhold til tilbageholdelse af vand og dermed bidrage positivt i forhold til oversvømmelse af [adresse] ved ekstreme regnhændelser.

*Begrænsning af hydraulisk belastning:*

Etableringen af tekniske anlæg til forsinkelse af tag- og overfladevand betyder, at den maksimale udledning ved en 1-årshændelse reduceres fra 967 l/s til 63 l/s – En reduktion på ca. 93% og fra 1.455 l/s til 96 l/s ved en 5-årshændelse, svarende til en reduktion på 93%.

Der etableres et nyt bassin, der udføres med gradueret udledning, så udledningshastigheden ved forskellige regnhændelser så vidt muligt vil ligne den naturlige overfladeafstrømning fra området, og således belaste vandløbet mindst muligt. Modellerne der benyttes til beregningen af tilledningen af vand, er baseret på regndata fra området og målinger af vandføringen i [adresse]

**Ikrafttrædelse**

Dette tillæg til kommunens spildevandsplan forventes at sendes i offentlig høring i perioden d. 29. september 2025 til 24. november 2025. Tillægget forventes endeligt vedtaget i begyndelsen af 2026

Efter endt høringsperiode vil spildevandsplantillægget og eventuelle høringssvar blive forelagt til endelig politisk vedtagelse.

### Økonomi

[adresse] etablerer og finansierer ledninger og anlæg til forsinkelse og rensning af tag- og overfladevand.

### Klima og resiliensvurdering

Anlægsarbejdet af nyt regnvandssystem vil medføre en øget CO2-udledning. Når arbejdet er udført reduceres mængden af spildevand der skal pumpes til [adresse].

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget overfor Økonomiudvalg og Byrådet anbefalet at [adresse] 23 til kommunens spildevandsplan sendes i 8 ugers offentlig høring.

### Beslutning

Anbefalet.